Ψήφισμα της 1/10/2012 του Δημοτικού Συμβουλίου του Δήμου 

Θεσσαλονίκης κατά της έκδοσης του 

Νεβζάτ Καλαϊσί στην Τουρκία
Το Δημοτικό Συμβούλιο του Δήμου Θεσσαλονίκης
Αποφάσισε ομόφωνα

Το Δημοτικό Συμβούλιο Θεσσαλονίκης καλεί το Συμβούλιο Εφετών Θεσσαλονίκης να μην ικανοποιήσει το αίτημα των τουρκικών αρχών για την έκδοση του δημοτικού συμβούλου της περιοχής Αλή Αγά της Σμύρνης Νεβζάτ Καλαϊσί που έχει καταφύγει στη χώρα μας, ζητώντας να του χορηγηθεί πολιτικό άσυλο.

Ο Καλαϊσί έχει ήδη εκτίσει ποινή κάθειρξης 10 ετών στις φυλακές της Τουρκίας τύπου «F» - «Λευκά Κελιά» απομόνωσης. Ο Τούρκος αγωνιστής είχε παραμείνει στην απομόνωση επί 2,5 χρόνια, είχε πραγματοποιήσει απεργία πείνας επί 2 μήνες και δίψας επί 12 ημέρες. Αποφυλακίσθηκε λόγω της ανήκεστης βλάβης που υπέστη από τα βασανιστήρια. 

Το 2006 έφυγε κρυφά από την Τουρκία και ήρθε στην Ελλάδα για να ζητήσει  πολιτικό άσυλο, καθώς αν έμενε στην Τουρκία θα έπρεπε να επιστρέψει στις φυλακές για να συνεχίσει την έκτιση της πολυετούς κάθειρξης που του είχε επιβληθεί. 

Δεδομένης της σοβαρής κατάστασης της υγείας του ζητούμε τη μη έκδοσή του στην Τουρκία.

